**Frederick William Herschel** (\* 15. november 1738, Hannover, Nemecko – † 25. august 1822, Slough, Spojené kráľovstvo) bol britský astronóm nemeckého pôvodu. Vyrobil zrkadlové ďalekohľady (reflektory) a objavil planétu Urán.

Životopis
---------

V roku 1757 sa presťahoval z Hannoveru do Anglicka, kde sa živil ako hudobník. V roku 1766 ho angažovali ako organistu v meste Bath. Tu začal konštruovať ďalekohľady a brúsiť kovové zrkadlá. Pomáhala mu jeho sestra Caroline (1750 – 1848). Jeho syn John Herschel (1792 – 1871) sa rovnako stal slávnym astronómom.

V roku 1781 si počas pátrania po dvojhviezdach všimol objekt, ktorý sa v ďalekohľade zobrazoval ako kotúčik. Spočiatku ho pokladal za kométu alebo zhluk hviezd, po ďalších pozorovaniach sa však preukázalo, že ide o ďalšiu planétu slnečnej sústavy za obežnou dráhou Saturna, neskôr nazvanú Urán. Keďže šlo o prvý objav planéty od staroveku, Herschela rýchlo preslávil. Vzhľadom na tento úspech sa vzdal hudby a stal sa kráľovským astronómom. Postavil najväčší ďalekohľad na svete so 100 cm zrkadlom. Používal ho na prehliadku oblohy a našej Galaxie. Objavil stovky hmlovín a zistil, že Slnko sa pohybuje smerom k súhvezdiu Herkules.

Ako prvý formuloval metódu na pozorovanie premenných hviezd. Používal sústavu zvláštnych značiek, symbolov, ktorými vyjadroval výsledky zrovnania jasností dvoch hviezd. Slovne by sa tieto výsledky dali vyjadriť asi takto: rovnako jasné, jasnejšie, slabšie, výrazne jasnejšie, výrazne slabšie. Pomocou svojej metódy Herschel porovnal hviezdne veľkosti všetkých hviezd z katalógu Johna Flamsteeda, teda približne 3 000 hviezd. Výsledky publikoval v štyroch katalógoch v rokoch 1796 – 1799. Herschelovu metódu potom používali až do čias F. W. A. Argelandera.

Galéria
-------

* William Herschel so sestrou Caroline počas leštenia šošovky alebo zrkadla pre teleskop. Farebná litografia A. Diethe, ca. 1896. William Herschel so sestrou Caroline počas leštenia šošovky alebo zrkadla pre teleskop. Farebná litografia A. Diethe, ca. 1896.
* Herschelova leštička zrkadiel, vystavená v Science Museum v Londýne Herschelova leštička zrkadiel, vystavená v Science Museum v Londýne
* Replika 2 m ďalekohľadu, akým Herschel v roku 1781 objavil planétu Urán. Múzeum v Bath. Replika 2 m ďalekohľadu, akým Herschel v roku 1781 objavil planétu Urán. Múzeum v Bath.
* Ďalekohľad s ohniskovou vzdialenosťou 12 m, ktorým Herschel 28. augusta 1789 objavil Saturnov mesiac Enceladus. Ďalekohľad je znázornený na Gold Medal, udeľovanej Kráľovskou astronomickou spoločnosťou. Ďalekohľad s ohniskovou vzdialenosťou 12 m, ktorým Herschel 28. augusta 1789 objavil Saturnov mesiac Enceladus. Ďalekohľad je znázornený na Gold Medal, udeľovanej Kráľovskou astronomickou spoločnosťou.
* Rukopis Herschelovej Symfónie č. 15 v Es dur (1762) Rukopis Herschelovej Symfónie č. 15 v Es dur (1762)

Referencie
----------

1. ↑  William Herschel In:  *Encyclopædia Britannica* [online]. [Cit. 2019-10-05]. Dostupné online.
2. 1 2 3   *William Herschel and the Bath Museum of Astronomy* [online]. janeausten.co.uk, 2015-01-20, [cit. 2019-10-05]. Dostupné online.
3. ↑  Sir John Herschel, 1st Baronet In:  *Encyclopædia Britannica* [online]. [Cit. 2019-10-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **William Herschel**

  

Autoritné údaje: * BnF: 14064893z
* GND: 118841920
* ISNI: 0000 0000 8099 2062
* LCCN: n79083314
* NK ČR: jx20061025004
* VIAF: 19885773
* WorldCat: lccn-n79083314